CELEX: 31986R1781
Language: el
Date: 1986-06-09 00:00:00
Title: Κανονισμός (ΕΟΚ) αριθ. 1781/86 της Επιτροπής της 9ης Ιουνίου 1986 για ορισμένες λεπτομέρειες εφαρμογής όσον αφορά τη χορήγηση άδειας για την ανάμειξη ορισμένων ερυθρών οίνων άλλων κρατών μελών με τους ερυθρούς ισπανικούς οίνους

Avis juridique important

|

31986R1781

Κανονισμός (ΕΟΚ) αριθ. 1781/86 της Επιτροπής της 9ης Ιουνίου 1986 για ορισμένες λεπτομέρειες εφαρμογής όσον αφορά τη χορήγηση άδειας για την ανάμειξη ορισμένων ερυθρών οίνων άλλων κρατών μελών με τους ερυθρούς ισπανικούς οίνους  

Επίσημη Εφημερίδα αριθ. L 155 της 10/06/1986 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 1781/86 ΤΗΣ ΕΠΙΤΡΟΠΗΣ  της 9ης Ιουνίου 1986  γοα ορισμένες λεπτομέρειες εφαρμογής όσον αφορά τη χορήγηση άδειας για την ανάμειξη ορισμένων ερυθρών οίνων άλλων κρατών μελών με τους ερυθρούς ισπανικούς οίνους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 479/86 του Συμβουλίου της 25ης Φεβρουαρίου 1986 για τον καθορισμό των εξαιρετικών περιπτώσεων στις οποίες επιτρέπεται η ανάμειξη ερυθρών ισπανικών οίνων με ερυθρούς οίνους των άλλων κρατών μελών που προέρχονται από ορισμένες ποικιλίες και περιοχές της Κοινότητας (1), και ιδίως το άρθρο 1 παράγραφος 4,  Εκτιμώντας:  ότι το άρθρο 125 παράγραφος 2 της πράξης προσχώρησης προβλέπει ότι, στη διάρκεια της περιόδου από 1ης Μαρτίου 1986 έως 31 Δεκεμβρίου 1989, η ανάμειξη των ισπανικών οίνων, εκτός επιτραπέζιων λευκών οίνων των άλλων κρατών μελών απαγορεύεται, εκτός από εξαιρετικές περιπτώσεις που πρέπει να καθορίζονται· ότι οι εξαιρετικές αυτές περιπτώσεις καθορζονται με τον κανονισμό (ΕΟΚ) αριθ. 479/86· ότι, συνεπώς, είναι σκόπιμο να καταρτιστεί ο κατάλογος των ποικιλιών της αμπέλου στην αμπελουργική ζώνη Α και το γερμανικό τμήμα της αμπελουργικής ζώνης Β, οι οίνοι των οποίων μπορούν να αναμειχθούν με τους ισπανικούς ερυθρούς οίνους·  ότι η Επιτροπή Διαχείρισης Οίνου δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Μέχρι τις 31 Δεκεμβρίου 1989, οι ερυθροί οίνοι που παράγονται στην αμπελουργική ζώνη Α ή στο γερμανικό τμήμα της αμπελουργικής ζώνης Β και προέρχονται από τις ποικιλίες οίνου Blauer Trollinger, Blauer Portugieser, Blauer Spaetburgunder και Mueller-Rebe μπορούν ν' αναμειχθούν με τους ερυθρούς ισπανικούς οίνους σύμφωνα με τις διατάξεις που προβλέπονται στο άρθρο 1 παράγραφοι 2 και 3 του κανονισμού (ΕΟΚ) αριθ. 479/86.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Ιουνίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 54 της 1. 3. 1986, σ. 1.